Diari Oficial de la Generalitat Valenciana


Sumari del DOGV 3279, del 06-07-1998 (1998/5607)

RESOLUCIÓ de 24 de juny de 1998, de la Direcció General de Centres Docents, sobre el servei complementari de menjador per als centres públics de titularitat de la Generalitat Valenciana per al curs 1998-99.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3279

Data del DOGV
:   06-07-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/5607


Data del document
:   24-06-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 24 de juny de 1998, de la Direcció General de Centres Docents, sobre el servei complementari de menjador per als centres públics de titularitat de la Generalitat Valenciana per al curs 1998-99. [1998/X5607]
  
1. Àmbit d'aplicació d'aquestes normes
  
Aquestes normes s'aplicaran als col·legis d'Educació Primària, Educació Secundària i d'Educació Especial de titularitat de la Generalitat Valenciana que posseesquen el servei de menjador escolar.
  
2. Beneficiaris
  
Serà beneficiari de la prestació gratuïta del servei escolar de menjador l'alumnat següent:
  
a) Alumnat d'Educació Primària, d'Educació Especial i d'Educació Secundària Obligatòria, al qual correspon legalment rebre la prestació del servei de transport escolar per trobar-se en alguna de les circumstàncies següents:
  
- No haver-hi oferta pública del seu nivell o etapa, en la modalitat lingüística elegida, al municipi del seu domicili oficial, i sempre que hi haja una distància de 3 km o més.
  
- Trobar-se el seu domicili oficial al mateix municipi que el centre docent, a una distància superior a 3 km.
  
- No haver-hi oferta pública del seu nivell o etapa, en la modalitat lingüística elegida, al districte o zona escolar que li pertoca i que el seu domicili oficial estiga a més de 3 km del centre.
  
b) Alumnat al qual se li concedeix amb caràcter assistencial, d'acord amb el que estableix l'apartat 3 d'aquestes normes de procediment.
  
L'alumnat comprés en aquests dos apartats pagarà la diferència entre la beca i el preu de la minuta.
  
Qualsevol comensal que no estiga inclòs en els apartats a) o b) anteriors haurà de pagar el preu de la minuta.
  
3. Ajudes assistencials de menjador
  
3.1 Sol·licitud.
  
Els pares o tutors hauran de sol·licitar la concessió de l'ajuda de menjador en el moment de formalitzar la matrícula, a la secretaria del centre on l'alumne/a cursarà els estudis durant el curs 1998-99.
  
Les sol·licituds d'ajuda assistencial de menjador hauran d'anar acompanyades de la documentació que acredite la renda familiar de l'exercici de 1996, el nombre de membres de la unitat familiar i, si s'escau, aquella altra que s'especifica en l'apartat 3.4.b) d'aquestes normes de procediment. No obstat això, els sol·licitants quedaran exempts de presentar aquella documentació que s'haja presentat en el centre durant aqueix curs escolar per qualsevol altre motiu.
  
3.2 Requisit de nivell de renda.
  
Només podran ser tramitades les sol·licituds d'ajuda assistencial de menjador de l'alumnat la renda familiar anual del qual no supere els mòduls econòmics que s'assenyalen a continuació:
  
Famílies d'1 membre fins a 1.064.000 PTA.
  
Famílies de 2 membres fins a 1.780.000 PTA.
  
Famílies de 3 membres fins a 2.382.000 PTA.
  
Famílies de 4 membres fins a 2.858.000 PTA.
  
Famílies de 5 membres fins a 3.205.000 PTA.
  
Famílies de 6 membres fins a 3.545.000 PTA.
  
Famílies de 7 membres fins a 3.878.000 PTA.
  
Famílies de 8 membres fins a 4.204.000 PTA.
  
A partir del vuité membre, s'hauran d'afegir-hi 353.000 PTA. per cada nou membre computable.
  
3.2.1 Concepte i justificació de la renda familiar anual.
  
A l'efecte d'aquestes ajudes s'entendrà per renda familiar anual la suma de les bases liquidables de la declaració del IRPF de tots els membres de la unitat familiar.
  
La renda familiar anual es justificarà amb la totalitat dels fulls, incloent-hi el full d'ingrés o devolució degudament segellat, de la declaració o declaracions de l'Impost sobre la Renda de les Persones Físiques corresponent a l'exercici de 1996.
  
Si algun dels membres de la unitat familiar no està obligat a presentar la Declaració de l'Impost sobre la Renda de les Persones Físiques, justificarà els seus ingressos mitjançant els certificats de les empreses o organismes oficials (INEM, Seguretat Social, Conselleria de Benestar Social, etc.) dels quals els perceben.
  
Només en casos excepcionals, en què no puguen ser acreditats els ingressos per certificats, s'acceptaran les declaracions jurades d'ingressos dels membres de la unitat familiar. A la declaració o declaracions jurades d'ingressos,, caldrà adjuntar-hi un informe emés per la unitat de serveis socials del municipi al qual pertanyen o, en cas que això no siga possible, el certificat de la delegació o administració d'Hisenda de no haver presentat la declaració de l'Impost sobre la Renda de les Persones Físiques.
  
Excepcionalment, les famílies que hagen tingut una reducció greu dels seus ingressos durant l'any 1997 (per atur, orfandat, etc.) podran fer-ho constar aportant la documentació que acredite la causa d'aquesta reducció. Perquè aquests ingressos corresponents a 1997 siguen valorats hauran d'estar correctament la qual cosa no els exclourà de presentar la documentació que acredite els ingressos de tots els membres de la unitat durant l'any 1996.
  
3.2.2 Concepte i justificació de la unitat familiar.
  
Per unitat familiar s'entendrà la formada pels pares o tutors, els fills menors d'edat i els majors d'edat i menors de 26 anys que hi convisquen i que no perceben cap tipus d'ingressos.
  
El nombre de membres de la unitat familiar s'haurà de justificar amb una fotocòpia de les pàgines del llibre de família en què apareguen tant els pares com els fills que es consideren membres de la unitat familiar a l'efecte d'aquesta convocatòria.
  
3.3. Valoració de les sol·licituds.
  
Els consells escolars dels centres valoraran les sol·licituds atenent la documentació acreditativa pertinent presentada pels interessats i el barem que es fixa en l'apartat 3.4.
  
La puntuació atorgada serà la corresponent a la suma de tots els conceptes del barem.
  
El consell escolar del centre tindrà especial cura en la custòdia d'aquesta documentació i guardarà la reserva deguda sobre les dades que conté, per tal de garantir la intimitat dels sol·licitants.
  
3.4. Barem.
  
a) Renda anual disponible per càpita.
  
La renda anual disponible per càpita és el quocient resultant de dividir la renda familiar anual disponible entre el nombre de membres de la unitat familiar, segons el que estableix el Reglament General d'Impostos de les Persones Físiques.
  
Es valorarà d'acord amb la taula següent:
  
Fins a 150.000 PTA. 12 punts
  
De 150.001 a 200.000 PTA. 11 punts
  
De 200.001 a 250.000 PTA. 10 punts
  
De 250.001 a 300.000 PTA. 9 punts
  
De 300.001 a 350.000 PTA. 8 punts
  
De 350.001 a 400.000 PTA. 7 punts
  
De 400.001 a 450.000 PTA. 6 punts
  
De 450.001 a 500.000 PTA. 5 punts
  
De 500.001 a 550.000 PTA. 4 punts
  
De 550.001 a 600.000 PTA. 3 punts
  
De 600.001 a 650.000 PTA. 2 punts
  
De 650.001 a 700.000 PTA. 1 punt
  
Més de 700.000 PTA. 0 punts
  
b) Circumstàncies sociofamiliars.
  
Es valoraran les circumstàncies sociofamiliars especials de l'alumnat, d'acord amb la puntuació atorgada en aquest apartat, per cadascun dels conceptes assenyalats. Caldrà acreditar-les mitjançant fotocòpies confrontades de les certificacions o documents amb validesa oficial que s'especifiquen a continuació:
  
- Orfandat absoluta: 5 punts
  
Llibre de família o certificat del registre civil.
  
- Alumnat de centres d'acció educativa singular (CAES): 5 punts
  
Documentat d'ofici per la secretaria del centre docent.
  
- Situació d'abandó familiar degudament justificat: 5 punts
  
- Condició de resident en centres d'acollida de menors, refugiat o en situació d'acollida en famílies educadores: 3 punts
  
Certificat del director del centre d'acollida, dependent de la Conselleria de Benestar Social, i de la mateixa Conselleria, en els casos d'acollida en famílies educadores.
  
- Condició de perceptor de prestacions econòmiques reglades (PER): 2 punts
  
Certificat de l'ajuntament o de la Conselleria de Benestar Social.
  
- Orfandat de pare o de mare: 2 punts
  
Llibre de família o certificat del registre civil.
  
- Fill de pare o mare solters, separats o divorciats: 2 punts
  
Llibre de família o sentència judicial ferma de separació matrimonial o interlocutòria de mesures provisionals.
  
- Situació de desocupació o atur laboral del pare i de la mare sense rebre prestacions o subsidis, cap dels dos, per aquest concepte: 2 punts
  
Certificat del pare i de la mare o del tutor efectuats per l'Institut Nacional d'Ocupació
  
- Família nombrosa de qualsevol categoria: 1 punt
  
Títol de família nombrosa
  
- Condició de toxicòman, d'alcohòlic o reclús en un centre penitenciari, per part del pare o de la mare (per una o diverses d'aquestes condicions): 1 punt
  
Certificat del director del centre penitenciari o certificat acreditatiu expedit per un metge especialista.
  
- Discapacitació física o psíquica de l'alumne, pare, mare o germans: 1 punt
  
Qualificació oficial de discapacitació expedida por la Conselleria de Benestar Social.
  
- Alumnat de centres amb Projectes d'Acció Educativa Preferent: 1 punt
  
Documentat d'ofici per la secretaria del centre docent.
  
c) Distància del domicili de l'alumne al centre escolar.
  
La dada corresponent a aquesta distància haurà de ser emplenada pel centre escolar.
  
Més de 2 km.: 2 punts
  
Més d'1?5 km. fins 2 km.: 1 punt
  
De 0 a 1'5 km.: 0 punts
  
3.5. Certificat del Consell Escolar.
  
Una vegada valorades les sol·licituds d'ajuda assistencial de menjador, el secretari o la secretària del conselll escolar haurà d'emplenar el certificat que haurà de contenir el resum de les puntuacions i la relació de l'alumnat sol·licitant, ordenat conformement a la puntuació obtinguda.
  
3.6. Tramesa del certificat i les llistes.
  
El certificat expedit pel secretari i la llista d'alumnes que es proposen com a beneficiaris hauran de ser tramesos a la Direcció Territorial de Cultura i d'Educació abans del 5 de juliol.
  
Les sol·licituds i la documentació aportades pels interessats quedaran arxivades al centre a disposició de la Inspecció Educativa.
  
3.7. Resolució
  
La Direcció Territorial de Cultura i d'Educació recopilarà els certificats presentats pels centres i farà un resum general provincial en què s'indique el nombre d'alumnes agrupats segons la puntuació obtinguda en ordre decreixent.
  
Les direccions territorials de Cultura i d'Educació hauran de trametre l'esmentat resum a la Direcció General de Centres Docents abans el dia 18 de juliol perquè decidesca la puntuació mínima a partir de la qual es concediran les ajudes de menjador de caràcter assistencial, d'acord amb les disponibilitats pressupostàries.
  
Una vegada coneguda la puntuació mínima per a l'obtenció de l'ajuda assistencial de menjador per al curs 1998-99, aquesta serà comunicada als centres per la Direcció Territorial de Cultura i d'Educació, amb la suficient antelació al començament de les activitats del menjador.
  
4. Justificació de la percepció gratuïta del servei de menjador
  
La Direcció Territorial de Cultura i d'Educació enviarà als centres la relació de l'alumnat beneficiari d'ajudes assistencials de menjador, juntament amb la de l'alumnat que siga transportat col·lectivament o individualment, perquè cada trimestre el pare, la mare o el tutor de l'alumne/a beneficiari/ària faça constar-hi el seu DNI i la seua signatura com a senyal de conformitat per la percepció gratuïta del servei de menjador.
  
Aquestes llistes, una vegada emplenades, hauran de ser retornades a la Direcció Territorial de Cultura i d'Educació corresponent per tal de justificar la percepció del servei pels beneficiaris.
  
5. Incompatibilitats
  
L'alumnat amb ajuda de menjador de la Conselleria d'Educació i Ciència no podrà rebre cap altra ajuda de menjador d'altres organismes públics. Els consells escolars i la inspecció educativa vetlaran pel compliment d'aquesta incompatibilitat.
  
6. Calendari de funcionament del menjador
  
El menjador funcionarà durant els mesos del curs escolar en què el centre tinga jornada lectiva partida, amb l'excepció de les escoles-llar. A petició raonada del centre, la Direcció Territorial d'Educació podrà autoritzar-ne el funcionament durant els altres mesos del curs escolar.
  
7. Preu de la minuta
  
Per al curs 1998-99, el preu de la minuta no podrà ser superior a 487 PTA.
  
8. Quantia de l'ajuda
  
La quantia del mòdul econòmic, segons el tipus de ajuda de menjador per al curs 1998-99 s'estableix en:
  
Per a Educació Primària i ESO 448 PTA.
  
Per a Escola-Llar: 1.280 PTA.
  
Per a Educació Especial: 566 PTA.
  
La Direcció Territorial de Cultura i d'Educació podrà autoritzar, excepcionalment i després de la sol·licitud de la direcció del centre, una subvenció que cobresca el saldo negatiu del balanç d'ingressos i despeses dels menjadors escolars dels centres d'Educació Especial, dels centres que disposen de residència per a l'alumnat i també d'aquells centres docents que tinguen entre els seus beneficiaris alumnat a qui corresponga legalment rebre la prestació del servei de transport escolar, excepte el de 2n. curs de Formació Professional de 1r. grau i que per l'escàs nombre de comensals necessiten una ajuda superior a l'establerta amb caràcter general.
  
9. Autorització d'obertura de nous menjadors
  
Els nous menjadors que hagen d'autoritzar-se per al curs 1998-99 hauran de ser de gestió directa pel professorat del centre i contractar el servei amb empreses d'alimentació que complesquen tots els requisits establerts en la normativa vigent.
  
La sol·licitud d'obertura i la documentació haurà de ser enviada pel centre a la Direcció Territorial de Cultura i d'Educació abans del 7 de juliol.
  
Els menjadors en funcionament no necessitaran demanar una nova autorització d'obertura, tret que s'hagen produït modificacions substancials, les quals hauran de ser comunicades durant el mes de juny a les corresponents Direccions Territorials d'Educació.
  
10. Menús especials o de règim
  
Tots els menjadors escolars estan obligats a disposar d'un menú especial o de règim per atendre l'alumnat que, mitjançant el corresponent certificat mèdic, acredite la impossibilitat d'ingerir determinats aliments que perjudiquen la seua salut.
  
Així mateix, serà atés amb aliments adequats l'alumnat que per motius religiosos o ideològics tinga alguna restricció alimentària, convenientment raonada davant la direcció del centre pels pares o tutors legals.
  
11. Informatització de les dades
  
Totes les dades referents al menjador les hauran d'emplenar els centres atenent els models que es troben a la seua disposició.
  
12. Inspecció educativa
  
La Inspecció educativa, en l'àmbit de les seues competències, farà el seguiment i la valoració del funcionament del menjador escolar i emetrà els informes que considere oportuns o aquells que se li demanen.
  
València, 24 de juny de 1998.- La directora general de Centres Docents: Concepción Gómez Ocaña.
  
f) MODIFICACIONS PRESSUPOSTÀRIES
  
Conselleria d'Economia,
  
Hisenda i Administració Pública